b'\n_START_ARTICLE_\nAlen\xc3\xa7on\n_START_SECTION_\nGeografija\n_START_PARAGRAPH_\nKraj le\xc5\xbei v Normandiji ob izlivu reke Briante v Sarthe, dobrih 100 km ju\xc5\xbeno do jugovzhodno od Caena.\n_START_SECTION_\nZgodovina\n_START_PARAGRAPH_\nAlen\xc3\xa7on je bil verjetno ustanovljen v 4. stoletju med pokristjanjevanjem ozemlja. Prvikrat se omenja v dokumentu iz 7. stoletja. V 10. stoletju je bil Alen\xc3\xa7on neodvisna dr\xc5\xbeavica med Normandijo in ozemljem Maine. Leta 1047 ga je po obleganju zavzel normanski vojvod Viljem, kasnej\xc5\xa1i angle\xc5\xa1ki kralj. V \xc4\x8dasu Anglo-Normanskih vojn (1113-1203) je bil nekaj \xc4\x8dasa v rokah Angle\xc5\xbeov._NEWLINE_Kraj je postal sede\xc5\xbe vojvodstva v letu 1415 in je pripadal sinovom francoskih kraljev vse do francoske revolucije._NEWLINE_Med drugo svetovno vojno, od 17. junija 1940 do 12. avgusta 1944, ko ga je osvobodila francoska vojska pod generalom Leclercom, je bil okupiran s strani nem\xc5\xa1ke vojske.'